గుంటూరు జిల్లా
విద్యా కేంద్రంగా అనాది నుండి పేరు పొందింది.నాగార్జున విశ్వవిద్యాలయం, బాపట్ల వ్యవసాయ కళాశాల, పలు ఇంజనీరింగ్, మెడికల్ కళాశాలు, పలు ప్రైవేట్ విద్యాసంస్థలు, విశ్వవిద్యాలయాలు ఉన్నాయి. వరి, పొగాకు, ప్రత్తి మరియు మిర్చి జిల్లా యొక్క ప్రధాన వ్యవసాయ ఉత్పత్తులు. కృష్ణ ముఖ్య నది. చంద్రవంక, నాగులేరు, గుండ్లకమ్మ జిల్లాలో ముఖ్య వాగులు. జిల్లా లోని ముఖ్య చారిత్రక స్థలాలలో పేరుపొందినవి అమరావతి, భట్టిప్రోలు, ఉండవల్లి గుహలు మరియు గుంటూరు లోని మ్యూజియం,
గంతవారిపాలెం
"'గంటా వారి పాలెం ", గుంటూరు జిల్లా, శావల్యాపురం మండలానికి చెందిన గ్రామము.ఈ గ్రామము వినుకొండ మరియు నరసరావు పేట అను పట్టణములకు మధ్య గలదు.ఈ గ్రామము గుంటూరు జిల్లాలోని వినుకొండ నియొజక వర్గంలో శావల్యాపురం మండలములో గలదు. ఈ గ్రామములో అనేక రకాల కులాల వారు అనేక రకాల మతాల వారు కలసి మెలసి జీవిస్తున్నారు.శాసన సభ్యులు పేరు శ్రీ జి.వి. ఆంజనేయులు.ఈ గ్రామములో అనేక రకాల పంటలు వేస్తారు.ముఖ్య పంట వరి, ఇంకా ప్రత్తి, మిరప (మిర్చి), వంగ, కాకర, బీర, మొక్కజొన్న, మినుములు, జొన్నలు, పెసర మొదలగు పంటలను పండిస్తారు.ఇక్కడ పశు సంపదకు లోటు లేదు.ఈ గ్రామములో రోజు అనేక వేల లీటర్ల పాలను విక్రయిస్తారు. ఈ గ్రామములో రెండు రాముల వారి స్వామి గుడులు ఉన్నాయి. ఒక వినాయక స్వామి గుడి ఉంది.ఒక ఆంజనేయ స్వామి గుడి ఉంది.ఆ గుడిలో ప్రతి సవత్సరం వైభవంగా శ్రీ ప్రసన్నాంజనేయ స్వామి వారి తిరునాళ్ళ జరుగును.
ఇంకా ఇక్కడ ఒక అంకమ్మ తల్లి గుడి ఉంది.ఇంకా ఒక అద్దంకమ్మ గుడి ఉంది. మరియు ఒక గంగమ్మ తల్లి గుడి ఉంది. ఇంకా ఒక శివాలయం నిర్మాణంలో ఉంది. వీటితో పాటు రెండు చర్చిలు ఈ గ్రామములో కొలువై ఉన్నాయి.ఈ గ్రామము అనేక కళలలు ప్రసిద్ధి.ఇక్కడ ఒక ఎమ్.పి.యు.పి పాఠ శాల గలదు.ఇక్కడ ఇంకా రెండు అంగనవాడి కేంద్రాలు గలవు. ఈ గ్రామములో సుమారు 1800 మంది జనాభా ఇంకా 600 గడపలు గలదు.ఇక్కడ అక్షరాస్యతా శాతం సుమారు 70 %.ఈ గ్రామములో పెద్ద కాలువ ప్రవహించుచున్నది. ఆ కాలువ నుండి సమృద్ధిగా నీరు లభించుచున్నది. ఆ నీటిని పంట పొలాలకు వాడుతున్నారు. ఈ గ్రామములో ఒక కరెంటాఫీసు గలదు.